CELEX: 31988R4131
Language: el
Date: 1988-12-19 00:00:00
Title: Κανονισμός (ΕΟΚ) αριθ. 4131/88 του Συμβουλίου της 19ης Δεκεμβρίου 1988 για την τροποποίηση του κανονισμού (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους

Avis juridique important

|

31988R4131

Κανονισμός (ΕΟΚ) αριθ. 4131/88 του Συμβουλίου της 19ης Δεκεμβρίου 1988 για την τροποποίηση του κανονισμού (ΕΟΚ) αριθ. 3667/83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους  

Επίσημη Εφημερίδα αριθ. L 362 της 30/12/1988 σ. 0003 - 0003

ΚΑΝΟΝΙΣΜΟΣ ( ΕΟΚ ) αριθ . 4131/88 ΤΟΥ ΣΥΜΒΟΥΛΙΟΥ  της 19ης Δεκεμβρίου 1988  για την τροποποίηση του κανονισμού ( ΕΟΚ ) αριθ . 3667 /83 για την εξακολούθηση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  την πράξη προσχώρησης της Δανίας, της Ιρλανδίας και του Ηνωμένου Βασιλείου, και ιδίως το άρθρο 5 παράγραφος 2 του πρωτοκόλλου αριθ . 18 που είναι προσαρτημένο στην εν λόγω πράξη,  την πρόταση της Επιτροπής,  Εκτιμώντας :  ότι με τον κανονισμό ( ΕΟΚ ) αριθ . 3667/83 του Συμβουλίου ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ. 2335/86 ( 2 ), δόθηκε στο Ηνωμένο Βασίλειο προσωρινή άδεια να εισάγει ποσότητα βουτύρου Νέας Ζηλανδίας υπό ειδικούς όρους κατά το  χρονικό διάστημα από 1ης Ιανουαρίου 1984 μέχρι 31 Δεκεμβρίου 1988 -  ότι το Συμβούλιο δεν μπόρεσε να καταλήξει εγκαίρως σε συμφωνία σχετικά με νέο καθεστώς εισαγωγών για μεγαλύτερο χρονικό διάστημα - ότι, για να μη διακοπούν οι εισαγωγές, πρέπει να χορηγηθεί νέα προσωρινή άδεια για το διάστημα από 1ης Ιανουαρίου μέχρι 31  Μαρτίου 1989,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Ο κανονισμός ( ΕΟΚ ) αριθ . 3667/83 τροποποιείται ως εξής :  1 . Στο άρθρο 2, η παράγραφος 1 αντικαθίσταται από το ακόλουθο κείμενο :  "1 . Το εν λόγω καθεστώς εφαρμόζεται από την 1η Ιανουαρίου 1984 μέχρι τις 31 Μαρτίου 1989 .  Μπορούν να εισαχθούν οι εξής ποσότητες :  - 83 000 τόνοι το 1984,  - 81 000 τόνοι το 1985,  - 79 000 τόνοι το 1986,  - 76 500 τόνοι το 1987,  - 74 500 τόνοι το 1988,  - 18 625 τόνοι για την περίοδο από 1ης Ιανουαρίου μέχρι 31 Μαρτίου 1989 ."  2 . Στο άρθρο 2, η παράγραφος 3 αντικαθίσταται από το ακόλουθο κείμενο :  "3 . Πριν από την 1η Απριλίου 1989, το Συμβούλιο λαμβάνει ομόφωνα, μετά από πρόταση της Επιτροπής, απόφαση σχετικά με τη διατήρηση του καθεστώτος παρέκκλισης ."  Άρθρο 2   Ο παρών κανονισμός αρχίζει να ισχύει την 1η Ιανουαρίου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 19 Δεκεμβρίου 1988 .  Για το Συμβούλιο  Ο Πρόεδρος  Γ . ΠΟΤΤΑΚΗΣ   ( 1 ) ΕΕ αριθ . L 366 της 28 . 12 . 1983, σ . 16.  ( 2 ) ΕΕ αριθ . L 203 της 26 . 7 . 1986, σ . 7 .